Downloaded from YTS.MX
Jó reggelt! Kérlek, mutatkozz be!
Official YIFY movies site: YTS.MX
Homero Gómez González vagyok, El Rosario polgármestere.
Ez a világ legnagyobb védett területe.
Közel két hónapnyi utazás után
végre megérkezett hozzánk!
A nap arája.
A vándorlepke.
A világörökség része.
A holtak lelke!
Látogassanak el hozzánk! Ez egy igazi csodavilág!
Nézzék!
Gyönyörűek!
Michoacán Főügyészsége felhívást tett közzé
Homero Gómez González aktivista eltűnése miatt.
Hétfőn látták utoljára egy gyűlésen az El Soldado nevű faluban.
Azonban Homero ügye nem egyedülálló:
további 800 aktivista kapott halálos fenyegetést.
A családja, a szülőfalva és talán még a lepkék is
tudni akarják, mi történt pontosan Homero Gómezzel.
Ez a világ egyik leglélegzetelállítóbb látványossága,
azonban a lepkék élőhelyének területe rohamosan csökken.
A pompás királylepke populáció 22%-kal csökkent a tavalyi évhez képest.
Fenyőfákat és azték jegenyefenyőket vágnak ki
a jól jövedelmező avokádótermesztés miatt.
Michoacán egyre inkább a bűnszervezetek csataterévé vált.
Az országokon átívelő kábítószer-kereskedelem helyett ma már
a helyi gazdaságot zsákmányolják ki.
Az elmúlt 10 év során 1733 környezetvédőt öltek meg.
Az áldozatok 68%-a latin-amerikai származású volt.
Mexikóban gyilkolták meg a legtöbb környezetvédő aktivistát.
A KIRÁLYLEPKÉK ŐRZŐJE
A testvérem lett az első szakember a közösségben, miután lediplomázott.
Jó tanuló volt.
Mindig jó jegyeket kapott.
A helyi gazdák nagy reményeket fűztek hozzá.
Bíztak benne, hogy tudásával majd segíti őket.
Ekkor kezdett el foglalkozni környezetvédelmi ügyekkel
és a pompás királylepkékkel.
Menedéknek hívják a telelőhelyüket. Itt milliónyi lepke pusztul el.
A hím akkor pusztul el, mikor a nőstény visszatér Észak-Amerikába lerakni petéit.
Sok lepke elpusztul
a madarak, a rágcsálók, a hideg a fizikai kimerültség és a fagy miatt.
Ezért hívjuk ezt a helyet menedéknek.
Homero egyre jobban belefolyt a város ügyeibe.
Itt kezdődik a története és a karrierje.
Minden egyes nap vigyázunk erdőinkre.
Több mint 1000 parcellán gazdálkodunk, és fákat is ültetünk.
Ez a hely mindig biztonságos lesz,
de csak kemény munka árán tudjuk megvédeni lepkéinket,
Mexikó egyik természeti csodáját.
Homero szerette a humort,
de ugyanakkor nagyon gyengéd ember volt.
Ölelgette a gyerekeit,
és kifejezte feléjük a szeretetét.
Úgy örült, mikor megszületett a kis Homero!
A szülés után azt mondta, bármit kérhetek tőle.
Megkérdeztem, miért.
Azt felelte, szeretné meghálálni, hogy fiút szültem neki.
HOMERO FELESÉGE
Annyira boldogok voltunk!
Szükség van fákra a lepkék túléléséhez.
Hová szállnak le a lepkék?
Apám boldog ember volt.
Az a legkorábbi emlékem, hogy az erdőben sétálunk.
A lepkékkel játszottam. Odarepültek hozzám,
próbáltam megérinteni őket, de persze nem hagyták.
Még akkor is képeket készített a lepkékről,
mikor a lombok között pihentek.
Ma reggel több száz lepke kelt útra.
Már reggel láttam, hogy kolóniákba rendeződnek.
Most megyünk és megnézzük őket.
Ő volt a közösség vezetője
azon a közösségi tulajdonban lévő területen,
melyet teljes egészében fák borítanak.
Vízben gazdag terület, ezért a fák is gyorsan nőnek.
Ugyanakkor nagyon szegény is a régió.
A lepkemenedék megóvásának Homero lett a szószólója.
A pompás királylepkék erdejében tért nyugovóra ez a kis szarvasborjú.
Egy faág mögé bújt be.
Alvás közben találtam rá.
Szarvasborjú.
Ebben az évszakban
születnek a kicsik.
A michoacáni pompás királylepke-menedék megnyitja kapuit,
hogy több ezer látogatót fogadhasson március 31-ig.
A turisztikai hivatal 225 000 belföldi és külföldi látogatóra számít egyaránt
a rosariói és a Sierra Chincua-i menedékben.
LEPKÉK: 300 MÉTERRE
Meseszépek!
Elérzékenyültem. Ennél szebb dolgot még nem nagyon láttam.
A képek nem adják vissza.
De azért igyekszünk.
Hihetetlenül gyönyörű!
A turizmus mellett a lepkék fontos erőforrássá váltak
a közösség támogatásában.
Ebben Homero nagy szerepet játszott.
Képeket posztolt a lepkékről a Facebookra, amiket leírással egészített ki.
Később arra is megkért, hogy videózzam le.
Üdv El Rosarióból!
Eleinte sok hibát vétett, ezért megkért, hogy vegyük fel újra.
Saját jeleket találtunk ki.
Akkor indítottam el a felvételt, mikor jelzett.
Ma nem egyedül vagyok itt.
Ez itt a természet csodája, a pompás királylepke,
vagy más néven a vándor, a nap arája.
Önök is megtekinthetik őket.
Mindennap nyolctól ötig várjuk önöket.
Rengeteg könyve volt a pompás királylepke életéről és életmódjáról.
Kanadába is elutazott megnézni őket.
Rengeteg információt gyűjtött.
Gyakorlatilag mindent tudott róluk, amit csak tudni lehet.
Érthető, hogy az emberek miért szeretik szenvedélyesen,
és miért vannak úgy oda ezért a lepkefajért,
hiszen hihetetlen dolgokat visz véghez.
Ennek a rovarnak átjárása van
társadalmak és csoportok között.
Ezek a lepkék jelképezik a lehetetlent és az álmokat.
Sokan az átalakulással, a rugalmassággal, a lehetőségekkel és a jövővel azonosítják.
Illetve azzal, hogy az embernek több otthona is lehet.
Ezt azok a bevándorlók mondták, akikkel az Egyesült Államokban dolgozom.
Illegális bevándorlók!
Nem félünk!
- Bevándorlók! - Nem félünk!
Illegális bevándorlók!
Fellelhető valamiféle párhuzam a nomád pillangó
és a mozgásban lévő emberek tapasztalata és kitartása között.
Ugyanakkor a pompás királylepkét
az ősök lelkének őrzőjének is tartják a közép-mexikói kultúrákban.
A lepke hozza magával
elhunyt rokonaik lelkét a mexikói ünnepekre,
melyeken ötvözik az ősi és a modern hagyományokat.
Ezzel kapcsolatban én érdekesnek találom,
mindez hogyan kapcsolódik a képzeletbeli világokhoz.
Ennek a lepkének sikerült elérnie azt, amiről más élőlények álmodni sem mernek.
Kezdjük a peténél!
A királylepke a selyemkóró levelei alá rakja le petéit.
Ez a növényfaj délről telepedett át északra több ezer évvel ezelőtt.
Ez a királylepke kizárólagos tápláléknövénye.
A hernyóból úgynevezett báb válik.
Az egykor a hernyóhoz tartozó szervek
szárnyakká alakulnak át.
Ezután bukkan elő a kifejlődött pillangó,
a királylepke.
A Kanadában világra jövő pompás királylepke
ezután vízforrást keres,
hogy a széláramlatok kihasználásával megkönnyítse repülését.
MEGTETT KILOMÉTEREK SZÁMA
Észak-Amerika egyik leglátványosabb vonulását láthatjuk...
ONTARIO, KANADA
...hiszen több tízmillió királylepke indult útnak Kanadából
egészen Michoacán hegyei felé.
ERIE-TÓ KANADA-USA HATÁR
A királylepkék útnak indultak dél felé,
így a szokásosnál több lepkét láthatnak átrepülni.
NYUGAT-VIRGINIA, EGYESÜLT ÁLLAMOK
Kezdetét vette a királylepkék csodálatos vándorlása
téli otthonuk, Mexikó felé.
Szerencsénkre nálunk is megpihennek.
A Közép-Nyugaton átrepülnek.
MEGTETT KILOMÉTEREK SZÁMA
A királylepkék autópályájának tartott útvonalon,
Oklahoma állam felett repülnek át.
Texasban számos helyen észleltek lepkéket,
és ennél még több pillangó várható városunk felett.
A sivatagban több akadályt is le kell küzdeniük.
Ez nagy kihívás számukra, hiszen ekkor már napok óta repülnek.
Nehézséggel jár, ha építményekkel találják szembe magukat.
HIDALGO, MEXIKÓ
A Mexikóba tartó út utolsó szakasza kimerítő,
egyrészt azért, mert nem jutnak vízhez, másrészt pedig gyér a növényzet.
Itt már nem terem a selyemkóró.
A lepkék pontosan érkezve...
EL ROSARIO MICHOACÁN, MEXIKÓ
...repülnek át Michoacán azték jegenyefenyő-erdői felett.
Az első lepkerajok megérkeztek Dél-Kanadából, miután átszelték az USA-t.
Ahogy megérkeznek a rezervátumba,
egyből az azték jegenyefenyő-erdő felé veszik az irányt,
ahonnan őseik is származnak.
Ott pedig megpihennek.
Kimerültek.
Hónapok óta repülnek, és több ezer kilométert tettek meg
feltehetően víz és élelem nélkül.
Pihenőt tartanak, hogy szaporodjanak
és kolóniákat alakítsanak ki.
Egyedül nem tudnának túlélni az időjárási körülmények miatt.
November 19-e óta vagyunk nyitva.
HOMERO GÓMEZ, 2017
Eddig elég sikeres a szezon. Sokan eljöttek.
Tegnap például 1300 látogatónk volt.
Sokan jönnek, nincs okunk panaszra.
Ebben a szezonban 180 000 turistára számítunk.
Az itt élők azért óvják erdőiket, mert ez az otthonuk.
Más fajokhoz hasonlóan ők is hasznosítják erdőiket
a megélhetés érdekében.
Ha külső igények következtében változás áll be a rendszerben,
akkor mások is megjelenhetnek a területen,
ami ártalmas lehet a lakóközösségekre,
az erdőre, vagy ez esetben a lepkékre nézve.
Michoacán bővelkedik természeti erőforrásokban.
Több éghajlattal rendelkezik. A keleti részén különösen sok az erdő.
Ásványi anyagokban is gazdag e terület.
Michoacán Mexikó egyik legveszélyesebb állama,
ahol a kartellek közötti viszályok miatt rekordszámú gyilkosság történik.
Csak Michoacánban 14 bűnszövetkezetet ismerünk.
Ezek azok, amiket számontartunk.
Michoacáni különleges alakulat!
A Los Correas.
A Hegy Madarai.
Az Új Michoacáni Család.
A Los Viagras, és az Egyesített Kartell.
A két legnagyobb bűnszervezet
a Jalisco Új Nemzedék kartell
és a Sinaloa, akik helyi szövetségesekkel rendelkeznek.
Fegyver- és drogkereskedelemmel is foglalkoznak ezek a kartellek.
A kartellbevételek jelentős része
a metamfetamin előállításából
és laborok kialakításából származik.
Michoacán fontos a drogkartelleknek,
hiszen itt halad át a kábítószer-kereskedelmi útvonal.
Több csoport is felügyeli az útvonalat.
A dél-amerikai drogszállítmányok ide érkeznek be.
A szállítmányoknak a szárazföldön kell eljutniuk a határhoz.
A kurva anyádat!
Michoacánban nő az erőszak,
hiszen 22%-kal nőtt a szándékos emberölések száma.
Sajnos az erőszakos cselekedeteknek koránt sincs vége.
Ez okozta a kartellek szétválását.
Ennek eredményeként fő tevékenységük, a kábítószer-kereskedelem,
szélesebb körű portfólióvá alakult át: megjelent a zsarolás,
az emberrablás és az illegális fakitermelés.
Utóbbit exportra szánják.
Az exportra történő fakitermelés 3,2 milliárd dolláros iparág Mexikóban.
Becslések szerint a Mexikóban kitermelt fák 70%-át
illegálisan vágják ki.
A faanyag nagy részét az Egyesült Államokba szállítják.
A bűnszervezetek igyekeznek a lehető legtöbb profithoz jutni azáltal,
hogy a bevétel egy részét ők szedik be.
Ez történhet zsarolás
vagy cégeknek kínált védelemnyújtás által.
De egyre gyakoribb, hogy a bűnszervezetek
maguk is részt vesznek a fakitermelésben.
Homero véleménye szerint
az erdőink kész aranybányák.
Egy 30 méteres fenyőfa
akár 18 ezer pesót is érhet.
Több embert is letartóztattunk már fakivágás
és falopás közben.
Bezártuk a menedéket, és a hatóságokhoz fordultunk,
de ők falaznak a bűnözőknek.
Kitartóan őrködünk,
mert meg kell védenünk az erdőinket.
Emellett a kormány figyelmét is felhívjuk.
Mivel éjjel kevesebb a zaj,
könnyebb meghallani a láncfűrész vagy a balta hangját.
Puskával
és bozótvágókkal vágunk neki az erdőnek.
Tudjuk, hogy veszélyben vagyunk.
A helyiek előnye, hogy úgy ismerik az erdőt, akár a tenyerüket.
Elkapják a bűnözőket, majd átadják őket a hatóságoknak.
Mutasd az arcod!
- Hallgass a főnökre! - Állítsátok fel!
A helyiek kizárólag bátorságuknak köszönhetően
sikeresen elkobozzák a faanyagot.
Amikor Homero már kivágott, földön heverő fákat talált,
feljelentést tett.
De a bűnözők megfenyegették, hogy megtalálják, miután szabadulnak.
Többször is elmondta a közösségi gyűléseken,
hogy meg kell védenünk erdőinket, melyek a menedékben találhatók.
Azt mondta, ha valamelyikünk meg is hal, mindnyájunkkal nem tudnak végezni.
A mai napig emlékszem rá, hogy Homero egyszer azt mondta nekem,
hogy a bűnszervezetek következő célja
a természeti erőforrások átvétele lesz.
Azt mondta, felügyeletük alá fogják vonni a vizeket és az erdőket.
Végül tényleg így lett.
Jelenleg mindenhol ezt látjuk.
A szervezett bűnözés szinte mindenhol hasonlóan működik.
Egyszer csak megjelenik egy konvoj 20-30 fegyveres férfival,
akik láncfűrészekkel az erdő felé tartanak.
Fával megpakolt teherautók követik egymást a hegyről lefelé jövet.
A magterület felé tartanak.
A magterület egy érintetlen övezet.
Ez az pompás királylepkék otthona.
Miután kivágják a fákat, tüzet gyújtanak.
A föld erodálódik,
ezzel megváltozik használatának célja.
Ide fenyőfát már nem lehet ültetni,
viszont bármi más termeszthető rajta, de általában avokádófákat ültetnek.
A bűnszervezetek jövedelemkiegészítéshez jutnak azáltal,
hogy támogatják az avokádótermesztést
az általuk illegálisan kizsákmányolt és eltulajdonított területeken.
Manapság sok bűnszervezet birtokol
több hektárnyi avokádóültetvényt.
Hirtelen megnyílik az ember előtt egy multi milliárd dolláros piac,
amely vevő a Mexikóban megtermelt árura,
ezáltal több milliárd dollárnyi bevétel jut vissza.
A bűnszervezetek egyre inkább megtalálják a módját,
hogy a két nagy ország, Mexikó és az USA
nemzetközi kereskedelmének szereplőivé váljanak.
Az elmúlt évtizedben megnőtt a rezervátumban az ültetvények száma.
Kihívás megfékezni az avokádótermesztést a védett erdők helyén.
Általában véve egy ilyen átállás
nem lenne hatással a lepkékre, viszont ebben a konkrét helyzetben igen,
mert hatalmas a vízigénye.
Mezőgazdasági területeket hoznak létre,
és elvezetik a talajvizet.
Ennek forrása a lepkék erdejében található,
amely nélkülözhetetlen a lepkék, az emberi és nem emberi közösségek számára is.
Homero aggódott,
mert minden második nap újabb erdőtűz ütött ki.
Azt mondta:
„Lecsaptak ránk.”
„Mindenért pénzt követelnek majd, még az erdőinkért is.”
Azt mondta, amíg él,
nem hagyja, hogy a bűnszervezetek beszivárogjanak a közösségbe.
Mindenki ismeri egymást.
Ha lakosként feljelentést tesz az ember, kiderítik, ki volt az,
és mindenáron az illető és családja életére törnek.
„Súlyos problémával küzdök, amit nem tudok megoldani.”
Ezek Homero szavai voltak.
Elhagyták az El Rosarió-i menedéket.
Gómez elmondta,
hogy a biztonság hiánya miatt 70%-kal csökkent a látogatók száma.
Ha nem engedélyezzük a fakitermelést, kockára tesszük az életünket.
Ahelyett, hogy meghallgatnának minket, elnyomnak.
Homero saját maga szószólójává vált.
Éppoly könnyen szót értett a helyi vagy országos médiával,
mint a nemzetközi szervezetekkel.
Tudta jól, hogy a sajtón keresztül,
nemzetközi porondon,
az állami és országos médiában
nagyobb hatást tud elérni.
A pompás királylepkék menedékét veszélybe sodorja
a naponta legalább 500 fa kivágása.
Minden évben főműsoridőben számolnak be
a pompás királylepkék érkezéséről.
Ugyanakkor a történet árnyoldalára is rávilágítanak:
a rezervátumban zajló erdőirtásra.
Rendszeresen készítettek interjút Homeróval.
Hozzánk is elért az illegális fakitermelés,
de a városlakókkal megakadályoztuk.
Több embert őrizetbe is vettünk.
Mindig tájékoztatott róla, ha megérkeztek,
és olyankor jelentősen meg is ugrott az emberölések
és az emberrablások száma a régión belül.
De ezt csak kamerán kívül mondta, mert óvatos volt.
A média nyomása és Homero társadalmi aktivizmusa
arra késztette a hatóságokat, hogy fellépjenek a bűnözők ellen.
Kénytelenek voltak közbeavatkozni, nyomozásokat folytatni,
valamint lefoglalni az illegális faszállítmányokat.
A helyi drogkartellek sok kellemetlenséget szenvedtek el,
amiért Homero felhívta a figyelmet a rezervátumra.
A saját maga, a családja és a közössége megélhetésének biztosítása által
összetűzésbe keveredett a bűnszervezetekkel.
Michoacánban a bűnszervezetek
a politikai hatalom megszerzésére törekednek.
Valamilyen oknál fogva
céljuk és igényük, hogy olyan politikai struktúrává szerveződjenek,
amely mindent ellenőrzése alá vonhat.
Olyanok akarnak lenni,
mint Pablo Escobar.
Az állam legutóbbi négy-öt kormányzója
közvetlen kapcsolatban állt bűnszervezetekkel.
Elérjük, hogy biztonságban éljenek!
MICHOACÁNI RENDŐRSÉG
Mi fogjuk vezetni Michoacánt!
Elérjük, hogy Michoacán legyen Mexikó egyik legbiztonságosabb állama!
Köszönjük!
Michoacán aktivistái és politikusai
több vádat is megfogalmaztak Silvano Aureoles ellen a helyi sajtóban.
Silvano Aureoles kormányzása alatt
milliókat költött hét darab óvóhely megépítésére.
Leleplezték, hogy Silvano a Templomos Lovagok kartellt támogatja.
Úgy tudjuk, hogy Dulcétól, a Templomos Lovagok vezetőjétől
kétmillió dollárt kapott néhány nappal ezelőtt.
Azt állítják, kétmillió dollárt adtak önnek.
Ciro, személyesen én kértem, hogy indítsanak nyomozást.
Nagyon eltökélt voltam abban,
hogy rendet teremtsek.
Megerősítettem az állam kapacitását.
Helyi szinten azonban
az önkormányzatok teljesen védtelenek,
mivel a bűnözők a sarkukban vannak,
és nyomást gyakorolnak rájuk, hogy kereskedhessenek.
De mivel is kereskednek ezek a bűnszervezetek?
Hát kábítószerrel,
és illegálisan kitermelt faanyaggal.
Az illegális fakitermelés óriási biznisz.
Roppant csábító.
Azt is megkockáztatnám, hogy még a marihuána termesztésénél is
jóval jövedelmezőbb ma már az illegális fakitermelés.
Homero és El Rosario lakói szembeszálltak a bűnözőkkel,
hogy megvédjék közösségüket.
A régió szomszédos közösségeiben látható,
mennyire összezsugorodott az erdők kiterjedése.
Azonban El Rosarióban a régi. Hogy miért?
Mert Homero kitartott, és volt mersze szembeszállni a bűnözőkkel.
Még lövöldözés is volt.
Viszont tény, hogy voltak nézeteltérések kettőnk között.
Bár egyetértettem a céljával, nem tudtunk közös nevezőre jutni,
mert úgy érezte, túlságosan belenyúlunk az ő politikai területébe.
Ez egy nagyszerű lehetőség. Adjuk át szomszédainknak,
hogy ha fákat ültetnek,
havi jövedelemben részesülnek.
A kormányzó azt mondott a sajtótájékoztatóján, amit csak akart,
de az igazság az, hogy cseppet sem érdekelte
a pompás királylepkék és a keleti erdők sorsa.
Homero többször elmondta,
hogy bár barátok, Silvano sosem segített neki.
Silvano kormányzó ígéretet tett, de nem tartotta be.
Itt még nem jelentek meg a bűnözők.
Megvédjük erdőinket. Vállaljuk a kockázatot.
A mondás szerint a részeg nem egyenlő a csapossal.
Vagyis teljesen más a tiltakozók és a követelőzők oldalán állni,
mint a kormányban dolgozni,
ahol hivatalos úton kell döntéseket hozni.
Homero többször panaszkodott,
hogy nem teszek meg mindent azért, hogy segítsek a lakóknak.
Silvano lenyúlt négy és félmillió pesót! Nem tudjuk kifizetni az embereket.
- Így nem lehet dolgozni. - Szépen haladunk.
Egyszerre egy üggyel tudunk foglalkozni.
Így hát tüntetést szerveztünk Silvano ellen.
Keressünk rá megoldást! Felejtsük el a múltat!
Azt hittük, Silvano a barátja,
de kiderült, hogy erről szó sincs.
Ezt vegyétek fel!
Ekkor fogták el és tartóztatták le Homerót.
„Ha nem engedik szabadon, felvonulunk az embereinkkel.
Mivel 250-en vagyunk, ezrek jönnek majd el.”
Erre, emberek!
- Fordulj ide! - Erre!
Fordulj ide!
Elengedték, és visszahoztuk.
Hajnali három körül értünk El Rosarióba. De sikerült visszahoznunk.
Tehát a lepkerezervátum egy puskaporos hordóvá vált:
szemben álltak politikai csoportok,
az irányítás megszerzéséért küzdő bűnszervezetek,
valamint még egy rivális, aki a figyelemfelhívással
sarokba szorította a többieket.
Homero alternatív politikai mozgalmat ajánlott.
A lepkék még sosem érkeztek ennyire későn.
Ez a klímaváltozás következménye.
Az északi országok veszélyt jelentenek.
Nyakra-főre használják a növényvédő szereket,
és a génmódosított kukorcia is pusztítja az erdőket.
A Monstanto a probléma forrása.
Egész életében értünk harcolt. Ő akart lenni a polgármester.
Indult a választáson.
A kormányzónk szerencsére változtatott
a turizmus szabályzásán, amire még nem volt példa.
De még mindig vannak, akik egy képért jönnek.
Ők a kormányzó társaságát keresik. Segítségért nem fordulhatunk hozzájuk.
A kormányzó elősegíti a változást.
A bátyám leginkább az aktivizmusa,
valamint a természet és a lepkék iránti szeretete miatt kezdett el politizálni.
A testvéremet kicsit sem érdekelte a hatalom.
Társadalmi munkát végzett. Ez a barátságról szólt,
hiszen többek között segített az embereken is.
El Rosario lakói ezt pontosan tudják, és éppen ezért szeretik őt.
Mialatt hivatalban volt,
jelentős és megismételhetetlen dolgokat vitt véghez.
Amikor az apám indult a választáson, elrabolták.
Ki akarták kényszeríteni, hogy ne nyerje meg.
Azt mondták, vegye rá az embereit, hogy másra vagy egyáltalán ne szavazzanak.
Megfenyegették, hogy ha megnyeri a polgármester-választást,
akkor rátámadnak az egész családjára.
Erről
tárgyaltak vele.
Követelték a tiltakozást abbahagyását és az illegális fakitermelés jóváhagyását.
Hajnalban elengedték az apámat.
Másnap tartották a választást.
Egész szombaton arról győzködték az embereket, hogy ne szavazzanak.
Akkoriban azt rebesgették, hogy két embert is elraboltak.
Mindent lezártak,
mert találtak egy meggyilkolt holttestet.
Akkoriban itt volt a legmagasabb az emberrablások aránya.
A közösség tagjait rabolták el, akikre másnap holtan találtak rá.
A választás időszakában több jelöltet is megöltek.
Apám sok időt töltött az ablak mellett ülve.
Ha egy kocsi elhajtott a ház előtt, mindig kinézett, hogy érte jöttek-e,
mert már előre félt ettől.
Egy Michoacánban működő bűnszervezet rabolt el,
de ez sem tántorított el bennünket a harctól.
2020. JANUÁR 13.
Aznap reggel megkért, hogy várjam meg,
mert nem fog hosszúra nyúlni a gyűlés.
Úgy volt, hogy a megbeszélés után elvisz engem iskolába.
Egész nap csörgött a telefonja.
Gondolom, arról érdeklődtek, hogy kilátogat-e a városi lóversenyre.
Elizabeth kereste őt telefonon,
az egyik önkormányzati dolgozó.
A megbeszélés után kivitte a fiát a buszmegállóba.
Felhívott és megkért,
hogy küldjek ki a kis Homeróval egy inget, mert már nincs ideje bejönni átöltözni.
Aznap volt a vásár utolsó napja. Azt mondta, kilátogat a lóversenyre.
Nagy nevű politikusok is részt vettek a vásáron, és már várták őt.
Elküldtem a kis Homerót a vállfán lógó ingért.
Beszélgettünk. Megkérdezte, milyen óráim lesznek a következő félévben.
Végigvettük a tárgyaimat.
Aztán
mindketten elhallgattunk.
Majd felszálltam a buszra.
Akkor láttam őt utoljára.
Homero kilátogatott a városi lóversenyre.
Vezetők hívták meg.
A verseny egyszerre szolgált társadalmi és üzleti találkozóként.
Elindultak!
Szerepelt egy Facebookra posztolt képen másokkal együtt.
Azt gondoltam, biztos jól mulat.
Úgy este kilenc és tíz között lehetett.
Nem tudtam elaludni.
Már hajnali négy volt, de még mindig nem ért haza. Nem tudtam, hol lehet.
Anya felhívott, és megkérdezte,
hallottam-e apa felől, mert nem tudja elérni.
Ezek után
felhívtam a rendőrséget.
Se apámat, se a kocsiját nem találták.
Én voltam az első, aki elkezdte keresni. Rossz érzésem támadt.
Amikor megérkeztem az esemény helyszínére,
egyből megláttam a kocsiját.
De ő nem volt ott.
Ezt látván szörnyű érzés fogott el. Valami nem stimmelt.
Felhívtam Elizabethet, aki az ocampói önkormányzatnál dolgozott.
Azt mondta, apa állami hivatalnokokkal látogatott ki az eseményre.
Octavio Ocampóval, az akkori képviselővel,
valamint Karina Alvarado tanácsnokkal.
Azt mondta, őt hívjam fel.
Így hát felhívtam.
Karina azt mondta, apám még maradt, mikor ők eljöttek.
Betegre aggódtam magam, és egész nap apát hívogattam.
Kicsörgött a telefonja, de nem vette fel senki.
Január 14-én
délután négy óra körül végre valaki felvette apám telefonját.
Egy férfi szólt bele.
Azt mondta, apám egy tacoárusnál felejtette a telefonját és a tabletét.
Ezért hazavitte őket magával.
Mivel főszezon volt, és sokan hívták, apa egy percre sem tette le a telefonját.
Megkérdeztem a férfitól, tud-e bármit. Azt mondta, apám egyszer csak eltűnt.
Mikor hazamentem, otthon várt a család.
Azt mondták,
sehol sem találják apát.
Elhatároztam, hogy megkeresem.
Felkerestük a főügyészséget.
Azt javasolták, várjunk az eltűnés bejelentésével.
Másnap hivatalos panaszt tettünk náluk.
„Virtuális emberrablásnak” nevezték.
Ezt arra használják, mikor valakit telefonon fenyegetnek.
Elcsalják az áldozatot egy helyre,
mondjuk egy szállodába
vagy esetleg egy templomba,
majd megzsarolják a családját.
Azt mondták, bárhol lehet.
Amikor bejelentették az eltűnését,
a hatóság teljes közönnyel fogadta a hírt, nem tartották fontosnak az ügyet.
Virtuális emberrablásról beszéltek. Azt állították, már elindult a nyomozás.
A hatóságon látható közöny
a bűnszervezeteknek való megfelelésnek volt a jele.
Adtam egy interjút,
amiben elég nyersen fogalmaztam.
Bejelentettem a bátyám eltűnését,
és kiemeltem a főügyész hanyagságát, illetve tétlenségét.
A cikk címlapra került.
Szerkesztői döntés volt. Vezető hír lett belőle.
Nemzetközi szervezetek is segítettek terjeszteni a hírt,
ezzel nyomást gyakorolva a kormányra, hogy kezdjék el keresni Homerót.
Minden szempontból fontos hír volt.
Ráadásul januárt írtunk, így a lepkék még nálunk teleltek.
Michoacán főügyésze közleményt adott ki
Homero Gómez González aktivista eltűnéséről.
Az állam Emberi Jogi Bizottsága felszólította
a hatóságokat az intenzívebb nyomozásra.
Ezután gördülékenyebbé vált a nyomozás. Kapcsolatba lépett velünk az állam.
Az ENSZ és a média is megkeresett minket.
A helyiek és a barátaink is mellénk álltak.
Másnap reggel nyolc órakor
háromszáz ember gyűlt össze a kereséshez.
Akkor az egyik csapat ezen az oldalon, a másik csapat a másikon induljon el!
A domb aljáig folyik majd a keresés.
Reméljük, sikerrel járunk.
Itt már néztétek?
Nem.
Ebben a gödörben múltkor találtunk egy eltűnt férfit.
Lehet, hogy itt van.
- Lehet. - Lejjebb!
A brigádokat azok a helyiek és városlakók alkották,
akik önként csatlakoztak a kereséshez.
- Ott van egy csapás. - Látom.
Hihetetlen volt.
Rengeteg ember várt ránk, mikor megérkeztünk.
Csapatokra osztottuk magunkat.
A lepkerezervátumnak otthont adó El Rosario polgármesterét,
Gómez Gonzálest utoljára hétfőn este látták,
miután hazaindult egy megbeszélésről.
Január 13-án tűnt el Ocampóból.
Még mindig nincs semmi hír a hollétéről.
Ott kezdtük a keresést, ahol utoljára látták.
Stratégiát dolgoztunk ki.
Ezután más területekre is kiterjesztettük a keresést.
Kaptam egy telefonhívást.
„Tudod, hogy nálunk van a férjed?”
Rebeca felhívott, és azt mondta, váltságdíjat követelnek.
Előbb látni akartam,
így küldtek egy képet.
Homero a földön térdelt,
mögötte katonának öltözött férfiak álltak,
és fegyvert szegeztek a fejéhez.
Azt állították, jól van, és hazaküldik.
Azt mondták, azért rabolták el,
hogy megleckéztessék.
Azt mondták, ha fizetünk, Homero már délre otthonon lehet.
Mivel kétségbe voltunk esve, úgy döntöttünk, fizetünk.
Anya ment el odaadni az előleget.
Az odaút alatt végig hívogatták,
és azt mondták neki, hogy követik,
ezzel is sürgetve őt a fizetésre, hiszen figyeltek minket.
Százezer pesót követeltek tőle, de végül 50 ezer előleget vitt nekik.
Másnap visszahívták.
Amado bácsikám megkért, hogy találkozzunk vele az ügyésznél.
Halálra rémültünk.
Folyamatosan hívogattak, és azt állították, követnek minket.
Az ügyész azt mondta, ne adjunk nekik pénzt.
Sírva mondtam neki,
hogy akkor megölik Homerót.
Az ügyet átvette az emberrablásra szakosodott egység.
Elkezdtük lenyomozni a hívások forrását.
A Homero családjának intézett hívások forrása
egy tamaulipasi börtön volt.
Két hét telt el Homero Gómez környezetvédő eltűnése óta.
Sajnálatos módon Homer családja
magukat emberrablóknak kiadó csalók áldozatává vált.
Továbbra sincs hír az aktivista hollétéről.
A nyomozás ezen része lezárult, és az ügyet átvette
az emberölésre szakosodott részleg, amit én képviselek.
Folytattuk a nyomozást, de az emberrablás gyanúját kizártuk.
Bízom benne, hogy megtaláljuk,
és azt is remélem, hogy élve kerül elő.
Ez egy kényes, sajnálatos és szomorú ügy.
Nem számít, mit mond a kormányzó.
Hiába állítja, hogy az életét adná azért, hogy előkerüljön,
Homerót továbbra sem találják.
És az a helyzet, hogy illegális fűrésztelepek
továbbra is működnek Michoacánban.
Néhányan azt állították, tudják, hol tartják őt fogva.
Kerestük ott is, de eredménytelenül.
A rendőrség kihallgatta ezeket az embereket,
de nem mondtak semmit, mert féltek.
Az állami rendőrség átvette az irányítást a michoacáni Ocampóban és Angangueóban,
Az említett önkormányzatokban 53 rendőr ellen folyik eljárás
Homero Gómez, a pompás királylepkék aktivistájának
eltűnése ügyében.
A városi rendőrség feladata lett volna,
hogy ügyeljen a biztonságra a lóversenyen.
Tehát elsőként a városi rendőrséget hallgatták ki.
Michoacánban már nem először fordul elő,
hogy a városi rendőrség áll
az emberrablások mögött.
Michoacán közbiztonságért felelős minisztere arról számolt be,
hogy az ocampói rendőrség valamennyi tagját
őrizetbe vették bűnszervezetekkel való
állítólagos kapcsolataik miatt indított vizsgálat céljából.
Legtöbben azzal védekeztek, hogy nem őket vezényelték ki.
A helyszín lévő három-négy rendőr
azt állította, még a verseny vége előtt eljött.
TOVÁBBRA IS KERESIK
Mikor egy bűnszervezet egy ilyen nagy szabású műveletet hajt végre,
arra felkészülnek.
Egyeztetnek a helyi hatóságokkal.
Hisz a család jelenteni fogja az eltűnést,
illetve így az emberrablók útlezárások nélkül
elszállíthatják az áldozatot.
Az emberrablóknak vagy gyilkosoknak
harminc-negyvenöt percük van arra, hogy elmeneküljenek
és megússzák az intézkedéseket.
Beidéztek minket a kerületi ügyészségre.
Hazafelé tartottam,
mikor hirtelen
elszáguldott mellettem egy járőrkocsi.
Megnéztem a telefonomat.
Az első cikkben, amit megláttam, az állt,
hogy találtak egy holttestet
nem messze onnan, ahonnan édesapám eltűnt.
2020. január 29-én kaptam egy telefonhívást.
Megkértek,
hogy menjek el El Soldadóba,
ahol Homerót utoljára látták.
Azt mondták, találtak egy holttestet, ami feltehetően Homeróé.
Egyedül mentem oda.
Nem akartam megijeszteni a családot.
Mint kiderült,
az érkezésemkor a rendőrség és a nyomozók már a helyszínen voltak.
Utat a mentőszolgálatnak!
Odaengedtek a víztározóhoz.
Mi csak „lábosnak” hívtuk. Mély volt, legalább hat méter.
SEMEFO IGAZSÁGÜGYI SZOLGÁLAT
Arccal lefelé hevert.
Azt mondták, meg kell várnunk a halottkémet,
hogy felszínre hozza a holttestet, és csak utána azonosíthatom.
Kínzó félelem gyötört.
Szomorú és dühös voltam. Kavarogtak bennem az érzelmek.
Olyan volt, mintha álmodnék.
A nadrágja alapján gyanítottam, hogy ő az.
Emlékeztem, milyen nadrágot viselt. „Ő az”, jelentettem ki.
RENDŐRSÉGI KORDON - BELÉPNI TILOS
Nem engedtek túl közel. Megkérdezték, felismerem-e,
aztán elrángattak.
Mintha gyomorszájon vágtak volna.
Nem tudtam, mit csináljak.
Ahogy elmentem, az első gondolatom az volt:
„Mégis hogyan fogom ezt közölni a családdal?”
Amado felhívott.
Azt mondta, biztos benne, hogy Homero az.
Szorosan megöleltem anyámat.
Azt mondtam: „Vége.”
És ő
ezt megértette.
Amikor elmondták, hogy rátaláltak,
a kezembe vettem a Bibliát, és köszönetet mondtam.
Mert azt mondták,
hogy rengeteg ember tűnik el úgy, hogy sosem találják meg őket.
Vannak, akik sosem kerülnek elő.
Se élve, se holtan.
Megköszöntem az Úrnak,
hogy visszaadta a testét, és eltemethetem egy olyan helyre,
ahová virágot vihetek majd.
MEGTALÁLTÁK HOMERO HOLTTESTÉT
Kiküldtem a helyszínre egy tudósítót.
Kollégákkal együtt érkezett.
Még aznap reggel visszajöttek,
mert nem tudtunk volna rendesen beszámolni az ügyről.
MEGTALÁLTÁK HOMERO HOLTTESTÉT
HOLTAN TALÁLTÁK HOMERO GÓMEZT
Furcsa furgonokkal érkező fegyveresek őrizték a környéket.
Mi, michoacáni újságírók a szokásosnál még inkább
csendre lettünk intve,
mert a bűnszervezetek habozás nélkül
megtorolták volna, ha írunk róla.
Ez nem játék.
Tizenhat nap keresés után a mexikói hatóságok
megtalálták a környezetvédő aktivista, Gómez holttestét.
Mexikóban élő emberi jogi ügyvédek azt állítják,
hogy állandó veszélyben élnek.
Nem csak a családunk veszítette el egy szerettét.
Az egész világ, a királylepkék és az erdők is
gyászolják védelmezőjüket.
Gómezt halálosan megfenyegették aktivizmusa miatt.
Január 13-án tűnt el.
Mexikó egyik legikonikusabb állatfaja, a pompás királylepke
elvesztette egyik legnagyobb támogatóját.
Állítólag vízbe fúlás okozta halálát
a pompás királylepkék aktivistájának és védelmezőjének Michoacánban.
Michoacán főügyésze szerint
Homero Gómez holttestére
egy mezőgazdasági víztározóban bukkantak rá.
A holttest előzetes vizsgálata alapján
a halál két-három hete következett be...
MICHOACÁN FŐÜGYÉSZE
...és külsérelmi nyom nem észlelhető rajta.
Az arc és a körmök cianózisa látható,
ami egyértelműen fulladásra utal.
Az Állami Főügyészség nevében...
Felzaklatott, amit a főügyész mondott.
Azt állította, apám halála baleset volt, és hogy vízbe fulladt.
De akkor
azt mivel magyarázzák, hogy apámat
több sérülés is érte?
A boncolás szerint
valójában fejsérülést szenvedett.
Feltételezésünk szerint a fejsérülést az esés okozta.
De az biztos, hogy a halál oka nem az ütés volt.
Egyelőre nincs bizonyítékunk arra vonatkozóan, hogy a halálát
erőszakos cselekmény okozta.
Az eddigi leghihetőbb elmélet tehát az,
hogy Homero január 13-án beleesett a víztározóba,
a teste pedig január 29-ig a vízben lebegett?
Igen.
JANUÁR 13, 14, 15
JANUÁR 16, 17, 18
JANUÁR 19, 20, 21, 22
JANUÁR 23, 24, 25, 26
Szakértői szemszögből megállapítható,
hogy az illető gyilkosság
vagy esés következtében halt-e meg.
Addigra a testnek
már bomlásnak kellett volna indulnia,
ami rettenetes látvány:
kidülledt szemek,
kihullott haj, bőrleválás.
Felismerhetetlenné vált volna.
Még csak ráncosnak vagy torznak sem tűnt a teste.
A keze enyhén ráncos volt,
mint mikor hideg vízbe mártja az ember a kezét.
Szerintem később dobták a vízbe, mert épnek tűnt a teste.
A ruhája is sértetlen volt.
Teljesen tisztának tűnt,
nem rongálódott meg.
Ez egy nagyon hideg környék, hiszen esténként a hőmérséklet
akár fagypont alá is süllyedhet, különösen télen.
A test oszlásnak indult, de az éghajlati viszonyok konzerválták,
így a bomlás nem ment végbe.
Az ügyészség szerint
ilyen állapotban találták meg Homero holttestét.
Az igazságügyi orvosszakértők jelentésében pedig szerepelt a fulladás.
A főügyész elvetette az elméletet, miszerint gyilkosság történt.
Ez nagy csalódást jelentett számunkra.
Hogy lehet egy ilyen fontos ember halálát
egy négyperces tájékoztatóval letudni?
A körülmények és a holttest állapota
nem feleltek meg a főügyész szavainak.
Sokan gondoljuk úgy, hogy nem baleset történt.
Nem baleset volt, hanem meggyilkolták.
A holttest megtalálásának helye ellentmond minden más verziónak.
Szerintünk ott nem is keresték Homerót, ahol utoljára látták őt.
És a legfontosabb kérdés,
amit ki kell hangsúlyozni:
hogy lehet, hogy Homero 16 napig azon a helyen volt,
de ott mégsem keresték?
Homero öccsével, Juannal
jártunk a tározónál, ahol megtalálták,
és nem volt ott semmi.
Ha figyelembe vesszük a földrajzi és időjárási viszonyokat
a holttest megtalálásának helyszínén,
gyanús, hogy ilyen állapotban találtak rá 15 nappal később.
Nem indult bomlásnak a test. A konzerválódás teljesen kizárható.
Gyakorlatilag lehetetlen.
Tehát minden jel arra utal, hogy nagyon kevés időt töltött a vízben.
Nagyon keveset.
Ezért gondoljuk úgy,
hogy valaki fogva tartotta őt valahol.
És amikor érezték a nyomást a kormány és a közvélemény részéről,
beledobták a tározóba figyelemelterelésképp.
Az emberek azt mesélték,
hogy a tározót, ahol apám holttestét megtalálták kora reggel,
járművek vették körül.
Valamit kipakoltak a víztározónál.
A közösség tagjai korábban
elmondták a családnak, hogy Homerót El Soldadóban tartják fogva.
Onnan tudták, mert az ott lakók
tisztában vannak az El Soldadó-i búvóhelyekkel.
Más szóval, gyakran szállítottak ide elrabolt embereket.
A közösség tudja, mikor jönnek-mennek a fogvatartott emberek.
Ők a rivális kartell tagjai is lehetnek,
vagy pedig vezetők, akárcsak Homero.
Váltságdíjért cserébe is szoktak elrabolni embereket.
És mindenki tudja, kik a fogvatartottak,
hogy hányan és hol vannak helyileg.
Ezért voltak tisztában az emberek Homero tartózkodási helyével,
de a hatóság ott mégsem kereste őt.
Pedig jól tudták.
Halottkémként, igazságügyi orvosszakértőként
és tudósként úgy gondolom,
elégtelen volt a nyomozás.
A Főügyészség az eddig ellenőrzött adatok alapján
számolt be az esetről.
Köszönöm!
Ha közvetlen bűnrészesség nem is, de a mulasztás megállapítható.
Minden jel arra utal, hogy szándékos volt.
De ennek megerősítéséhez még alapos vizsgálatra van szükség.
A fulladás okozta halál hasonló a többi aktivista ügyéhez.
Abisai Pérez Romerót holtan találták a hidalgói Tula de Allendében.
A környezetszennyezést kutatta Tulában.
A boncolás során
nem találtak külsérelmi jeleket.
Holtan találták José Luis Álvarezt, a bőgőmajmok rezervátumnak gondozóját.
Holttestére egy chiapasi autópálya mellett találtak rá.
Meggyilkolták Adán Vez Lira környezetvédőt.
Jelentős munkát végzett az ökoszisztémák védelmében
Veracruz partjai mentén.
Az Emberi Jogi Bizottság gyászolja a meggyilkolt Margarito Díaz Gonzálezt,
a Wixárica közösség szent helyeinek védelmezőjét.
Meggyilkolták Samir Florest, a morelosi navatl-aktivistát,
aki a huexcai hőerőmű építése ellen küzdött.
Samir nem természetes halált halt! A kormány ölte meg!
Hagyjuk, hogy Mexikóban büntetlenül megússzák
a környezetvédő aktivisták meggyilkolását.
A főügyész arról számolt be, hogy holtan találták Homero Gómezt.
Az első jelentések szerint nem idegenkezűség okozta halálát.
A főügyész azt sem zárja ki, hogy vízbe fulladt.
Megkaptuk a holmiját.
Iratokat és pénzt találtunk a nadrágja zsebében.
Mikor elkértem a kocsikulcsot a rendőrtől, azt mondta nekem,
azt nem találtak nála.
Megkérdeztem, ennek miért nem jártak utána.
Azt felelte, hogy mivel a mobilját is elvették, feltehetően a kocsikulcsát is.
Mérges voltam.
Napok teltek el, mire megtalálták a kocsikulcsot.
Azt állították, az is vízben volt.
Viszont a fényképeken száraz a kulcs,
pedig kiásás közben össze kellett volna koszolódnia.
A kulcsokat úgy adták át, ahogy megtalálták.
Teljesen sértetlenül, ugyanis a bizonyítékgyűjtés során
az igazságügyi szakértők gumikesztyűt használnak
annak érdekében, hogy megelőzzék a szennyeződést.
Megkértek, hogy vigyem vissza a kocsit, mert elfelejtették lefényképezni.
Így hát visszavittem, hogy lefényképezzék,
és legyen róla bizonyítékuk.
Ennek sok értelme nem volt, hiszen akkor már egy hete
azzal az autóval kerestem apát.
Úgy fotózták le a kocsit, mintha akkor találták volna meg,
és a képeket bizonyítékként tartják számon.
Gyakran konzultáltunk
a Főügyészségnél dolgozó forrásunkkal.
A kezdetektől fogva hamisítottak bizonyítékokat,
ugyanis néhány mozzanat egész egyszerűen hihetetlen.
Kérvényeztem, hogy az apámmal dolgozó hivatalnokokat is kérdezzék ki.
Azt mondták, valaki használta az iPadét és a telefonját.
„Én úgy tudtam, náluk van”, mondtam.
Akinél a telefonja volt, feltette tölteni,
majd fel is vette.
Így az ügyészség ki tudta deríteni, hol van a mobil.
Először az volt a sejtésünk, hogy valamelyik hivatalnoknál van.
Egy fiatal munkatársuknál volt Homero holmija.
Ő azt állította, a bátyám otthagyta a holmiját,
ő pedig magával vitte, hogy ne vesszenek el.
Azért vitte el, mert nem látta sehol a bátyámat.
Elizabeth Guzmán Vilchis vagyok.
Ocampo önkormányzatán dolgozom.
Bűntudat gyötört,
ugyanis ha nem hívtam volna meg Homerót, akkor nem tűnik el,
és ez az egész meg sem történik.
De persze sosem lehet tudni.
Több politikus is kint volt a versenyen.
Az egyikük Karina Alvarado volt,
illetve Octavio Ocampo Córdoba, aki akkoriban helyi képviselő volt.
Octavio Ocampo vagyok.
A közéletből ismertem Homerót.
Homero szintén politikus volt,
illetve környezetvédőként és erdővédőként is tevékenykedett.
A lóversenyek nagyon népszerűek.
Ezek nyilvános események.
Üdvözöltük egymást a versenyen.
Egy kézfogásban kimerült a találkozásunk.
Én olyan este hat körül jöttem el.
Még nem ment le a nap.
Elbúcsúztunk. Én hazamentem, de ő még maradt.
Olyan rövid időre futottunk össze,
hogy nem is tudtam róla,
hogy valaki elvitte a holmiját.
Körülbelül két órát töltöttünk Homeróval
és az előbb említett emberekkel együtt.
Octavio Ocampo elkezdett énekelni.
Nem emlékszem, melyik dalt énekelte,
de táncoltunk rá.
Ezután Homero és Octavio egy másik dalba kezdtek.
A képeken látható,
hogy végig nála volt az iPadje és a telefonja.
Még tánc közben sem tettem le őket.
A kollégáim azt állították, hogy az italpulton hagyta a készülékeit.
Ez különösnek tartom, mivel ha együtt van egy társaság,
és látjuk, hogy valaki otthagy valamit, akkor rögtön visszaadjuk neki, nem?
Miért vinnénk magunkkal?
Karina vitte magával,
utána pedig átadta a fotósának.
Van erről is némi információnk,
azonban nem elegendő a nyomozás megindításához.
Körülbelül hat hónappal később
összefutottam egy kollégámmal a Főügyészségen.
Ő is ott volt a rendezvényen.
Azt mondta, most tudta meg, hogy a történtek után
megölték Karina fotósát.
KARINA ALVARADO ASSZISZTENSE
A nyomozók egyik parancsnoka elmondta,
hogy egyvalamit nem értenek.
„Karina és Octavio védelmi kérelmet nyújtott be. Ön miért nem?”
„Mivel nem tettem semmi rosszat”, feleltem.
Ügyvéd vagyok, és nem láttam semmi hasznát a kérelem benyújtásának,
mert végső soron semmiféle felelősségem nem volt az ügyben.
Úgy tudjuk, hogy akik Homeróval kint voltak a lóversenyen,
védelemben részesültek, így nem nyomozhatnak utánuk.
Kifejtené, hogy mi történt?
Joguk van hozzá.
Mi pedig tiszteletben tartjuk a hatóságok döntését.
Sosem nyújtottam be védelmi kérelmet. Sosem volt rá szükségem.
Ebben ez esetben sem tettem.
Nem értem, miért kértek védelmet,
ha semmi közük nem volt az ügyhöz.
Hacsak mégis benne volt a kezük.
Határozottan állíthatom, hogy ez ki van zárva.
A lóversenyre kilátogató kolléganőm teljesen megbízható nő.
Semmi köze az ügyhöz.
A másik kolléga pedig,
aki vagy képviselő vagy polgármester volt akkoriban,
szintén tisztességes fiatalember, nincsenek hátsó szándékai.
Hogy van-e bármi közük az ügyhöz?
Hát,
ezt...
nem tudom biztosan,
de abban biztos vagyok,
hogy ez az irány zsákutca.
Amikor Silvano kormányzó lett,
Octavio Ocampo képviselő volt.
Silvano, Octavio Ocampo és Karina Alvarado mindenhol együtt jelent meg.
Miért volt Karina barátjánál Homero holmija?
Miért nyújtott be Karina és Octavio védelmi kérelmet?
Eddig nem gyanúsítottuk meg őket.
Szerettem volna, ha tanúvallomást tesznek,
hiszen ők látták apámat utoljára.
Nem azért szerettem volna, mert bűnösnek tartom őket,
hanem mert úgy gondolom,
hogy lehet olyan információ a birtokukban,
amely elvezethetne az elkövetőhöz.
Homero fontos szereplő volt a térségben.
Az illegális fakitermelés ellen küzdött,
amely a királylepkéknek otthont adó rezervátumot fenyegeti.
A Szabadkereskedelmi Egyezményben rögzítésre került, hogy...
Nem baleset történt.
Valaki nem csak hogy ki akarta őt iktatni,
de üzenni is akart
a többi társadalmi vezetőnek,
akik elég bátrak ahhoz, hogy megvédjék erdőiket és közösségüket.
Meghallottam, hogy a főügyész
nyomozást indít a nagybátyáim, Amado és Juan ellen.
Furcsának találták az érdeklődésüket az ügy iránt.
Bűnrészesnek gondolták őket, így nyomozás indult ellenük.
Michoacán Főügyészsége gyakran alkalmaz bírói nyomásgyakorlást
egy meggyilkolt áldozat hozzátartozóival szemben,
hogy elriassza, meggátolja és visszatartsa őket a kérdezősködéstől.
Nem ez az első alkalom,
hogy Michoacán Főügyészsége ahhoz a taktikához folyamodott,
hogy a nyomozást az áldozatok ellen fordítsa.
Ezzel visszavonulásra készteti őket,
a média is leszáll az ügyről,
így végül a hatóságokra nehezedő nyomás megszűnik.
Félelemből nem szorgalmaztam további nyomozás elrendelését,
mert a nyomozás előrehaladtával
bármibe belekeveredhet az ember.
A család mindig ki van téve a veszélynek.
Ezért döntöttünk úgy,
hogy a békesség érdekében visszavonulunk.
Mint látják, nyolc ilyen dossziénk van.
Lehet, hogy csak egy rakás papírnak tűnik, viszont ez az elvégzett munkát igazolja.
Ezekben az aktákban
jelenleg semmi sem
utal arra, hogy Homero hálát
idegenkezűség okozta volna.
Jelen állás szerint
tudományos bizonyítékok támasztják alá, hogy Homero
mechanikus fulladásban halt meg,
vagyis vízbe fulladt.
A hatóságok magyarázata
nemcsak hogy értelmetlen,
de még cinikus is,
ugyanis lealacsonyítja
a média és az olvasók intelligenciáját, és még Homero emlékébe is beletipor.
Ezt azért teszik, hogy ne adjanak ki elfogatóparancsot
az illegális fakitermelők ellen,
hogy szabadon engedjék a bérgyilkosokat és a bűnözőket,
valamint hogy megvédjék
az illegálisan kitermelt faanyag őrzésével megbízott állami rendőrséget.
A hatóságok is nyakig benne vannak.
Most az ügyészségről és az állami rendőrségről beszélek.
Ahhoz, hogy ez megtörténhessen,
egyezséget kell kötniük a kormány vezetőivel.
Nincs bizonyítékom, de teljesen biztos vagyok benne,
hogy Homero meggyilkolását egy bűnszervezet tagjai adták ki,
mert felhívta a szövetségi hatóságok
és a média figyelmét
egy olyan területre, ahol az éj leple alatt végzik
tiltott tevékenységüket.
Andrés, ha tudja, elmondaná nekünk,
kik azok az emberek, akik illegális fakitermelést végeznek?
Erre nem válaszolhatok.
Nem lehet.
Mert ha válaszol rá, akkor veszélybe sodorja az életét?
Igen.
Nem csak a sajátomat, a kollégáimét is.
A fakitermelést, az avokádótermesztést
és a szállítmányozást a bűnszervezetek irányítják.
A helyieknek a keresetük egy részét
oda kell adniuk, hogy dolgozhassanak.
Ha valaki nem tartja be a játékszabályokat,
akkor embereket fognak ölni.
Nem csak az államban, hanem a mi városunkban is.
Tovább folytatódik az erőszak Mexikóban.
Ocampo városának titkárát, Omar Colina Lanist és édesapját
agyonlőtték Zitácuaro városában.
A holttestüket egy járműben találták meg lőtt sebekkel.
Michoacán Főügyészsége nyomozást indított az ügyben.
A bioszféra-rezervátum és Homero meggyilkolásának ügyét
a pillangóhatáshoz hasonlítanám.
Vegyük példának a Super Bowlt! Egy néző avokádós hot dogot
vagy hamburgert vásárol a meccsen.
Ahhoz, hogy az avokádó az USA-ba kerüljön,
hamis vámellenőrzésen kell átesnie, ami felett a hatóságok szemet hunynak.
Michoacánban az avokádótermesztést
bűnszervezetek felügyelik.
Az avokádótermesztés előtt
illegális fakitermelés által kivágták az egész erdőt,
amit helyi lakosok védtek.
Ebben az esetben Homero.
Meg kell törnünk ezt a láncolatot.
Nem tudom, hogy az USA vagy Mexikó tehet-e erről,
vagy hogy a szövetségi hatóságokkal van-e gond,
de valahol, valami félrecsúszik.
Szerintem Michoacán a baj forrása.
Vagy ahogy egy ismerősöm szokta mondani:
„Ami el tud romlani, az Michoacánban el is romlik.”
Michoacán évente közel 70 000 hektárnyi területet veszít erdőiből.
Ez az állam keleti részének egyharmada.
Az igazság az, hogy mindez a szemünk előtt zajlik.
A narancssárga és fekete szárnyairól ismert királylepkét tavaly júliusban
veszélyeztetett fajjá nyilvánította az IUCN.
Negyven évvel a bolygónk egyik legcsodálatosabb felfedezése után
a pompás királylepkék vándorlását veszély fenyegeti.
A pompás királylepke populáció az elmúlt évtizedben
22 és 72 százalék közötti mértékben csökkent.
A tudósok szerint ennek okai a klímaváltozás,
a növényvédő szerek és az illegális fakitermelés.
Akár az is bekövetkezhet, hogy a pompás királylepkék kihalnak.
Folytatjuk a harcot.
Nagy előnyt jelent,
hogy a rezervátumba vezető út áthalad a falun.
Mi pedig itt őrködünk. Akár az életünk árán is megállítjuk őket.
Minden erőnkkel megvédjük a területet.
Mivel bajtársunk, Homero is óvta az erdőt, folytatjuk, amit egykor elkezdett.
A család úgy gondolja,
hogy nem baleset történt.
Mégis hová tartunk,
ha ezek az ügyek
büntetlenül maradnak?
Mikor megérkeztünk Homeróval, mindenhol emberek voltak.
Családtagok, barátok, különböző közösségek tagjai.
Mind rá vártak.
Amikor megláttam a halottaskocsit,
megmagyarázhatatlan érzés lett úrrá rajtam,
és könnybe lábadt a szemem.
Szomorúsággal töltött el, hogy apám van az autóban.
Ugyanezzel a kocsival akartam kivinni őt,
de az emberek nem engedték.
Ők maguk akarták vinni a koporsót.
Mindenfelől összeverődtek az emberek,
és körbevettük Homerót.
És még egyszer, utoljára elvittük oda, ahol a lepkeszárnyas kép készült róla.
Érezzük! Homero itt van velünk!
Homero meg fog védeni bennünket!
Alig hittem el.
Ahová nemrég még fényképezkedni jöttünk,
és boldogan állt széttárt karokkal,
oda most újra visszatért,
viszont teljesen máshogy festett a hely.
Fáradhatatlanul azon dolgozott, hogy megóvja erdőinket.
Mi pedig fáradhatatlanul kerestük őt.
A családjának üzenjük, hogy nincsenek egyedül.
Homero összes barátja összegyűlt itt.
Mind itt vagyunk.
Köszönjük szépen!
Olyan szomorú!
Már akkor tudtam, hogy mennyire fog hiányozni nekünk.
Még sírtam is.
2022. NOVEMBER 2. EL ROSARIO, MICHOACÁN ÁLLAM
Halottak napján hagyományhoz illően kimegyünk a temetőbe,
hogy megkoszorúzzuk
és feldíszítsük a sírt virágokkal és egyéb tárgyakkal.
HOMERO ÉDESANYJA
Mindörökké, ámen.
Mária, a kegyelem és az irgalom anyja...
Imádkozz értünk életben, halálban!
Jézus Szentséges Szívében...
Megbízom.
Az otomí és a mazahua nép régóta a holtak lelkeként emlegeti a lepkéket.
Homero a nap aráiként is hivatkozott rájuk.
A lepkék vízforrást keresnek.
Ezután pedig virág után néznek.
A vándor, a betakarító, a nap arája.
A holtak lelke.
Úgy hiszem, apám a lepkékkel együtt tér vissza.
Ezért szeretek kimenni a rezervátumba, és egyedül lenni a lepkék között.
Olyankor érzem a jelenlétét.
Együtt figyeljük a tájat,
és várjuk, hogy megcsillanjon szárnyaikon a nap sugara.
Ilyenkor felidézem az emlékeimben őrzött pillanatokat,
és úgy beszélek hozzá, mintha ott lenne.
Oxigén.
- Mit lélegeznek be a lepkék? - Oxigént.
Pontosan. Szükség van fákra, hogy tudjanak lélegezni.
És hová érkeznek meg a lepkék?
Néha magamban nevetek,
mert tényleg olyan, mintha apával beszélgetnék.
Csak repülnek és repülnek.
Egész álló nap.
Lehet, hogy nem én leszek a királylepkék új őrzője,
de szeretnék apám nyomdokaiba lépni.
Úgy, ahogy tanította.
Szeretném folytatni ezt az egészet. Nem akarom annyiban hagyni.
Így az öröksége tovább élhet, és még több emberhez eljuthat.
Nem félek, mert apa mindig azt mondta,
hogy félelem nélkül kell cselekedni.
Elhatároztam, hogy így teszek.
2022-BEN VESZÉLYEZTETETT FAJJÁ NYILVÁNÍTOTTÁK A POMPÁS KIRÁLYLEPKÉT
A HOMERO HALÁLA UTÁNI NYOMOZÁS MÁIG NEM ZÁRULT LE,
AZONBAN TOVÁBBI FEJLEMÉNY NEM TÖRTÉNT AZ ÜGY KAPCSÁN
Köszönjük!
Na, vajon ma milyen részleteket fognak kiragadni?
KARINA ALVARADO VISSZAUTASÍTOTTA INTERJÚFELKÉRÉSÜNKET
Silvano ígéretet tett, de nem tartotta be.
Itt még nem jelentek meg a bűnözők.
Megakadályozzuk a fakivágást.
SILVANO AUREOLES ELLEN NYOMOZÁS INDULT
ILLEGÁLIS VAGYONSZERZÉS, HŰTLEN KEZELÉS ÉS SZERVEZETT BŰNÖZÉS VÁDJÁVAL
2022-BEN AMADO GÓMEZT MEGVÁLASZTOTTÁK OCAMPO POLGÁRMESTERÉNEK
AMADÓT ŐRÖK VÉDIK AZ ELLENE IRÁNYULÓ TÁMADÁSOK KOCKÁZATA MIATT
A KÖRNYEZETVÉDŐK SZÁMÁRA MEXIKÓ AZ EGYIK LEGVESZÉLYESEBB ORSZÁG A VILÁGON,
MIVEL A LEGTÖBB GYILKOSSÁG BÜNTETLENÜL MARAD
A feliratot fordította: Kajner Kata